રાહુલ ગાંધીએ પોતાના ટ્વીટમાં ગ્રાફિક્સનો પણ ઉપયોગ કર્યો છે, જેમાં મહિલા સુરક્ષા, શિક્ષા અને સ્વાસ્થ્યના આંકડાઓ દર્શાવવામાં આવ્યા છે. જેમાં મહિલાઓની સુરક્ષા અંગે સવાલ કરવામાં આવ્યો છે, માનવ તસ્કરીમાં ગુજરાત ત્રીજા સ્થાન પર છે, એસિડ હુમલામાં 5મા સ્થાને અને સગીર બાળાઓ સાથે બળાત્કારના મામલે ગુજરાત 10મા નંબરે છે. મહિલાઓના શિક્ષણ અંગે સવાલ ઊભો કરતાં રાહુલે કહ્યું કે, બાળકોના શિક્ષણ મામલે ગુજરાત 20મા સ્થાને કેમ છે? શા માટે મહિલાઓની સાક્ષરતા 70.73થી ઘટીને 57.8 થઇ ગઇ મહિલાઓના સ્વાસ્થ્ય અંગે સવાલ કરતાં રાહુલે લખ્યું છે કે, 67 ટકા મહિલાઓ જેમણે નવજાતને જન્મ આપ્યો હોય, એમને એમ્બ્યૂલન્સ સુવિધા શા માટે આપવામાં નથી આવતી. શા માટે 55 ટકા મહિલાઓ લોહીના અભાવ સાથે જીવી રહી છે.